CELEX: 62016CN0020
Language: el
Date: 2016-01-15 00:00:00
Title: Υπόθεση C-20/16: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 15 Ιανουαρίου 2016 — Wolfram Bechtel και Marie-Laure Bechtel κατά Finanzamt Offenburg

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/10
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 15 Ιανουαρίου 2016 — Wolfram Bechtel και Marie-Laure Bechtel κατά Finanzamt Offenburg
   (Υπόθεση C-20/16)
   (2016/C 118/12)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγοντες και αναιρεσείοντες: Wolfram Bechtel και Marie-Laure Bechtel
   
      Καθού η προσφυγή και αναιρεσίβλητο: Finanzamt Offenburg
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 39 ΕΚ (νυν άρθρο 45 ΣΛΕΕ) διάταξη της γερμανικής νομοθεσίας, βάσει της οποίας οι εισφορές προς το γαλλικό σύστημα ασφαλίσεως γήρατος και ασθενείας ενός εργαζομένου, ο οποίος είναι κάτοικος Γερμανίας και απασχολείται στη διοίκηση του γαλλικού κράτους, δεν μειώνουν —σε αντίθεση με τις αντίστοιχες εισφορές κοινωνικής ασφαλίσεως που καταβάλλει ο Γερμανός εργαζόμενος— τη βάση επιβολής του φόρου εισοδήματος, καθόσον, βάσει της συμβάσεως που έχει συναφθεί μεταξύ Γερμανίας και Γαλλίας για την αποφυγή της διπλής φορολογίας, ο μισθός απαγορεύεται να φορολογηθεί ο μισθός στη Γερμανία και απλώς αυξάνει τον εφαρμοστέο σε άλλα εισοδήματα φορολογικό συντελεστή;
            
         
               2)
            
            
               Πρέπει να δοθεί καταφατική απάντηση στο 1ο ερώτημα, ακόμη και αν, στο πλαίσιο της φορολογήσεως του μισθού από το γαλλικό κράτος, οι εν λόγω ασφαλιστικές εισφορές
               
                           α)
                        
                        
                           ελήφθησαν, συγκεκριμένα ή κατ’ αποκοπήν, υπόψη προς μείωση του οφειλόμενου φόρου ή
                        
                     
                           β)
                        
                        
                           μπορούσαν μεν να ληφθούν, συγκεκριμένα ή κατ’ αποκοπήν, υπόψη προς μείωση του οφειλόμενου φόρου, ωστόσο δεν υποβλήθηκε σχετικό αίτημα και, ως εκ τούτου, δεν ελήφθησαν υπόψη;